Webinare - Voelgoed
Susan Coetzer WEBINAAR
Skreeusnaakse wenke oor die verskille tussen mans en vroue en verskillende tipe vroue. Jy word aangemoedig om uit te rys tot die beste weergawe van jouself – of jy nou koekerig of terterig of iets tussenin is. Nie een van ons is volmaak nie; daar is altyd ruimte vir groei. Daar is so baie verskillende koeke en terte en koekies en happies… vind uit watter een jy is.
Lynette Beer WEBINAAR
Wonder jy waarom jou kind nie optree soos wat jy graag wil hê hy of sy moet nie? Waarom die een luidrugtig, praterig en voortdurend op soek is na pret, terwyl die ander een vredeliewend, rustig en ‘n plesier is om groot te maak? Wanneer jy weet hoe om in die temperament van jou kind in te praat gaan daar ‘n nuwe wêreld vir jou asook jou kind oop.
Isak Burger WEBINAAR
Die dood is deel van die lewe. ’n Werklikheid wat jou seermaak, maar ook die begin is van alles wat hierna gebeur. Is elkeen se sterfdatum vooruitbepaal? Wat gebeur net voor jy jou laaste asem uitblaas? Hoe lyk die hel en moet gelowiges bang wees om daar te beland? Kry nuwe waardering vir die voorreg van voluit lewe met ’n uitsig op heerlike dinge wat vir jou wag!
Stephan Joubert WEBINAAR
Dis tyd om radikaal ánders oor Jesus te dink, dan sal daar ook nuut oor die kerk gedink kan word. Christene het so baie van ‘n kerklike kultuur gemaak en die evangelie so aangepas dat Christus op die agtergrond geskuif is. Jy word uitgedaag om anders oor die Messias te dink as dat dit net beteken om kerk toe te gaan, geld te gee en goed te doen.
Mense verskil. Elkeen dink anders, doen anders en het ’n ander siening van pret, stres, besluitneming of hoe om dinge gedoen te kry. Stel jou voor hoe suksesvoller en gelukkiger ons sal wees as ons die insig het om onsself en ander te verstaan!